За какво се разказа в Книгата на Мормон?

Ето кратко обобщение на епичната 1000-годишна история в нея: 


В същността си, Книгата на Мормон е разказ за едно семейство. Лехий е пророк в Йерусалим. Бог предупреждава Лехий да вземе семейството си и да напусне Йерусалим, защото ще бъде превзет. Те прекосяват океана и пристигат на Американския континент. Ламан и Лемуил, най-възрастните му синове, не вярват, че баща им е вдъхновен. Винаги се оплакват. По-малкият им брат Нефи е изпълнен с вяра. Нефи е избран от Бог да поведе семейството и да бъде техен учител.


Накрая хората се разделят на две групи – нефити и ламанити. Тези групи често воюват помежду си и вярата им е постоянно изпитвана. Тази вяра изпълва страниците на Книгата на Мормон под формата на въздействащи проповеди, житейски уроци и духовни преживявания.


След като Исус е възкресен, Той посещава Своя народ на Американския континент. Учи ги за кръщението и опрощението. Изцелява техните болни и благославя децата им. Установява Своята Църква. За разлика от жителите на Йерусалим, хората Го слушат. След това живеят в мир в продължение на стотици години. 


С течение на време хората изгубват вярата си, отново започват войни, които изтребват почти цялото население.


